Document ID: 32008R0694

РЕГЛАМЕНТ (ЕО) № 694/2008 НА СЪВЕТА
от 8 юли 2008 година
за изменение на Регламент (ЕО) № 2866/98 по отношение на валутния курс към еврото за Словакия
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 123, параграф 5 от него,
като взе предвид предложението на Комисията,
като взе предвид становището на Европейската централна банка (1),
като има предвид, че:
(1)
Регламент (ЕО) № 2866/98 на Съвета от 31 декември 1998 г. относно валутните курсове към еврото на валутите на държавите-членки, които приемат еврото (2), определя валутните курсове, считано от 1 януари 1999 г.
(2)
Съгласно член 4 от Акта за присъединяване от 2003 г. Словакия е държава-членка с дерогация по смисъла на член 122 от Договора.
(3)
Съгласно Решение 2008/608/ЕО на Съвета от 8 юли 2008 г. в съответствие с член 122, параграф 2 от Договора за приемане от страна на Словакия на единната валута на 1 януари 2009 г. (3), Словакия изпълнява необходимите условия за приемането на единната валута и дерогацията в полза на Словакия се отменя, считано от 1 януари 2009 г.
(4)
Въвеждането на еврото в Словения изисква приемането на валутен курс на словашката крона към еврото. Този валутен курс ще бъде фиксиран на 30,1260 крони за евро, което съответства на настоящия централен курс на кроната в механизмa на обменните курсове (МОК II).
(5)
Регламент (ЕО) № 2866/98 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
В член 1 от Регламент (ЕО) № 2866/98 между валутните курсове, приложими към словенския толар и финландската марка, се вмъква следното:
„= 30,1260 словашки крони“.
Член 2
Настоящият регламент влиза в сила на 1 януари 2009 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 юли 2008 година.

Labels: 2
18